[ca] El vidre és un material molt utilitzat en l'actualitat que genera un residu que sovint es pot aprofitar, però no sempre aquesta opció acaba sent viable. Per això es planteja l'ús de vidre reciclat com a àrid en materials de construcció com són els formigons i per tant com a subproducte. Tot i que aquesta és una opció bona des d'un punt de vista de sostenibilitat, l'ús de vidre com a àrid en materials amb base ciment provoca una pèrdua de les propietats mecàniques i problemes de durabilitat, principalment d'expansió per la reacció àlcali – sílice per la presència de sílice amorfa en el vidre. En comparació a àrids àmpliament utilitzats com la sorra, el vidre reciclat mostra una pitjor adherència amb la pasta de ciment, atès que les seves partícules són poc rugoses i presenten baixa porositat. Per tal de millorar l'adherència es pot atacar el vidre prèviament amb una dissolució d'hidròxid de sodi (NaOH). Així doncs, aquest treball s'emmarca dins de l'enginyeria civil sostenible, i busca avaluar l'efecte del vidre com a substitut parcial de la sorra en morters de base ciment per la producció de formigons fotocatalítics. A més es valoraran els efectes d'utilitzar tractaments químics de NaOH en concentracions 1M i 2M sobre el vidre. De forma que es fabricaran morters amb 7 dosificacions diferents: una de control sense vidre, dues amb vidre no tractat, dues amb vidre tractat amb una dissolució de NaOH 1M i dues amb vidre tractat amb una dissolució de NaOH 2M. Cada una de les dosificacions amb vidre comptaran amb un 5 % i un 20 % de substitució de la sorra per vidre en volum. Després de ser fabricades, s'han determinat les seves propietats físiques en estat fresc i s'han assajat en estat endurit després d'haver estat en curat 1, 7 i 28 dies, amb l'objectiu de conèixer les seves propietats físiques, mecàniques i de durabilitat.

[en] Nowadays, glass is a widely used material that often generates waste which can be reused. However, this option is not always viable. Therefore, the use of recycled glass as aggregate in construction materials, such as concrete, is being proposed, so this glass would be considered a by-product. Although this is a good option from a sustainability perspective, the use of glass as aggregate in cement-based materials leads to a loss of mechanical properties and durability issues, mainly due to expansion caused by the alkali-silica reaction because of the presence of amorphous silica in the glass. In comparison to widely used aggregates such as sand, recycled glass shows poorer adhesion with the cement paste, since its particles are not very rough and have low porosity. To improve adhesion, glass can be pretreated with a sodium hydroxide (NaOH) solution. As a result, this work is framed within sustainable civil engineering and aims to assess the effect of glass as a partial substitute for sand in cement-based mortars to produce a photocatalytic concrete. In addition, the effects of using NaOH chemical treatments in concentrations of 1M and 2M on the glass will be evaluated. Mortars will be produced with 7 different mixes: one control without glass, two with untreated glass, two with glass treated with a 1M NaOH solution and two with glass treated with a 2M NaOH solution. Each of the glass-containing mixes will have 5% and 20% of the sand replaced with glass in terms of volume. After being produced, their physical properties in the fresh state will be determined, and they will be tested in the hardened state after being cured for 1, 7, and 28 days to assess their physical, mechanical and durability properties.